               24.11.2021

               HR

               Službeni list Europske unije

               C 474/167

      P9_TA(2021)0063
      Zahtjev za ukidanje imuniteta Nunu Melu
      Odluka Europskog parlamenta od 9. ožujka 2021. o zahtjevu za ukidanje imuniteta Nunu Melu (2020/2050(IMM))
      (2021/C 474/21)

         Europski parlament,

                  —

                  uzimajući u obzir zahtjev za ukidanje imuniteta Joãu Nunu Lacerdi Yeixeiri de Melu koji je 6. veljače 2020. podnijelo drugo vijeće Kaznenog suda u Guimarãesu pri Okružnom sudu u Bragi (Tribunal Judicial da Comarca de Braga, Juízo de Instrução Criminal de Guimarães) u okviru kaznenog postupka koji se vodi nakon podnošenja privatne tužbe na tom istom sudu (postupak br. 1039/17.2T9VNF) i o kojem je obavješteno na plenarnoj sjednici 9. ožujka 2020.,

                  —

                  nakon saslušanja Nuna Mela u skladu s člankom 9. stavkom 6. Poslovnika,

                  —

                  uzimajući u obzir članke 8. i 9. Protokola br. 7 o povlasticama i imunitetima Europske unije te članak 6. stavak 2. Akta od 20. rujna 1976. o izboru zastupnika u Europski parlament neposrednim općim izborima,

                  —

                  uzimajući u obzir presude Suda Europske unije od 21. listopada 2008., 19. ožujka 2010., 6. rujna 2011., 17. siječnja 2013. i 19. prosinca 2019. (1),

                  —

                  uzimajući u obzir članak 157. stavak 2. Ustava Portugalske Republike,

                  —

                  uzimajući u obzir članak 5. stavak 2., članak 6. stavak 1. i članak 9. Poslovnika,

                  —

                  uzimajući u obzir izvješće Odbora za pravna pitanja (A9-0024/2021),

                  A.

                  budući da je sudac nadležan za ovaj postupak zatražio ukidanje imuniteta Nunu Melu, zastupniku u Europskom parlamentu, s ciljem njegova sudjelovanja u spomenutom svojstvu oštećenika/privatne stranke u svim postupcima koje će se smatrati bitnima za utvrđivanje istine i koje će se provesti u spomenutom predmetu ili u drugim predmetima koji su već u tijeku ili će se provesti, u vezi s činjeničnim stanjem spomenutog predmeta i uz sudjelovanje istih stranaka;

                  B.

                  budući da se istraga ne odnosi na izražena mišljenja ili glasovanje Nuna Mela u okviru obnašanja njegovih dužnosti, u smislu članka 8. Protokola br. 7 o povlasticama i imunitetima Europske unije;

                  C.

                  budući da prema članku 9. Protokola br. 7 o povlasticama i imunitetima Europske unije zastupnici u Europskom parlamentu na nacionalnom području svoje države moraju uživati imunitet priznat zastupnicima parlamenta te države;

                  D.

                  budući da je, u skladu s člankom 157. stavkom 2. Ustava Portugalske Republike, za saslušanje zastupnika portugalske Skupštine u svojstvu svjedoka ili optuženika potrebno odobrenje Skupštine i budući da se u istom stavku navodi da se takvo odobrenje daje ex officio u slučaju postojanja ozbiljne i jasne sumnje o namjernom počinjenju kaznenog djela kažnjivog kaznom zatvora u trajanju duljem od tri godine;

                  E.

                  budući da je ovaj predmet pokrenut zbog toga što je Nuno Melo podnio zahtjev za pokretanje kaznenog postupka protiv Joãa Quadrosa zbog radnji koje bi prima facie mogle uključivati počinjenje više kaznenih djela klevete i uvrede predviđenih i kažnjivih temeljem članka 180. stavka 1., člana 181. stavka 1., članka 183. stavka 1. točke (a) i članka 183. stavka 2. portugalskog Kaznenog zakona;

                  F.

                  budući da se u skladu s člankom 9. stavkom 8. Poslovnika Odbor za pravna pitanja ni pod kojim uvjetima ne može izjasniti o zastupnikovoj krivnji niti se izjasniti o tome opravdavaju li mišljenja ili postupci zastupnika koji mu se pripisuju kazneni progon, čak ni u slučaju da odbor prilikom razmatranja zahtjeva stekne podrobna saznanja o činjenicama slučaja;

                  G.

                  budući da imunitet parlamentarnih zastupnika u skladu s člankom 5. stavkom 2. Poslovnika Europskog parlamenta nije osobna povlastica zastupnika već jamstvo neovisnosti Parlamenta kao cjeline i njegovih zastupnika;

                  H.

                  budući da je svrha zastupničkog imuniteta zaštititi Parlament i njegove zastupnike od pravnih postupaka u vezi s aktivnostima koje se provode pri izvršavanju zastupničkih dužnosti i koje se od tih dužnosti ne mogu odvojiti;

                  I.

                  budući da u ovom slučaju Parlament nije utvrdio da postoji fumus persecutionis, odnosno činjenice koje upućuju na to da je postupak pokrenut s namjerom nanošenja političke štete dotičnom zastupniku i, posljedično, Europskom parlamentu;

                  1.

                  odlučuje ukinuti imunitet Nunu Melu;

                  2.

                  nalaže svojem predsjedniku da odmah proslijedi ovu Odluku i izvješće nadležnog odbora nadležnim portugalskim tijelima i Nunu Melu.

         (1)  Presuda Suda od 21. listopada 2008., Marra/De Gregorio i Clemente, C-200/07 i C-201/07, ECLI:EU:C:2008:579; Presuda Općeg suda od 19. ožujka 2010., Gollnisch/Parlament, T-42/06, ECLI:EU:T:2010:102; Presuda Suda od 6. rujna 2011., Patriciello, C 163/10, ECLI: EU:C:2011:543; Presuda Općeg suda od 17. siječnja 2013., Gollnisch/Parlament, T-346/11 i T-347/11, ECLI:EU:T:2013:23; Presuda Suda od 19. prosinca 2019., Junqueras Vies, C-502/19, ECLI:EU:C:2019:1115.


               24.11.2021

               HR

               Službeni list Europske unije

               C 474/169

      P9_TA(2021)0064
      Neulaganje prigovora na delegirani akt: mjere za odgovor na tržišne poremećaje u sektoru voća i povrća i sektoru vina koji su uzrokovani bolešću COVID-19
      Odluka Europskog parlamenta o neulaganju prigovora na Delegiranu uredbu Komisije (EU) 2021/95 od 28. siječnja 2021. o izmjeni Delegirane uredbe (EU) 2020/592 o privremenim izvanrednim mjerama kojima se odstupa od određenih odredaba Uredbe (EU) br. 1308/2013 Europskog parlamenta i Vijeća radi odgovora na tržišne poremećaje u sektoru voća i povrća i sektoru vina koji su uzrokovani pandemijom bolesti COVID-19 i s njome povezanim mjerama (C(2021)00368 – 2021/2531(DEA))
      (2021/C 474/22)

         Europski parlament,

                  —

                  uzimajući u obzir Delegiranu uredbu Komisije (EU) 2021/95 (1),

                  —

                  uzimajući u obzir pismo Odbora za poljoprivredu i ruralni razvoj predsjedniku Konferencije predsjednika odbora od 24. veljače 2021.,

                  —

                  uzimajući u obzir članak 290. Ugovora o funkcioniranju Europske unije,

                  —

                  uzimajući u obzir Uredbu (EU) br. 1308/2013 Europskog parlamenta i Vijeća (2), a posebno njezin članak 219. stavak 1. i članak 228.,

                  —

                  uzimajući u obzir članak 111. stavak 6. Poslovnika,

                  —

                  uzimajući u obzir preporuku za donošenje odluke Odbora za poljoprivredu i ruralni razvoj,

                  —

                  uzimajući u obzir da nisu uloženi nikakvi prigovori tijekom razdoblja utvrđenog u članku 111. stavku 6. trećoj i četvrtoj alineji Poslovnika, koje je isteklo 9. ožujka 2021.,

                  A.

                  budući da su se, u svjetlu iznimno ozbiljnih poremećaja na tržištu i niza teških okolnosti među ostalim u sektoru vina, počevši od toga što je SAD u listopadu 2019. uveo carine na uvoz vina iz Unije pa do posljedica aktualnih mjera ograničenja zbog globalne pandemije bolesti COVID-19, gospodarski subjekti u svim državama članicama suočili s iznimnim poteškoćama u planiranju, provedbi i izvršavanju aktivnosti u okviru programa potpore;

                  B.

                  budući da je s obzirom na nezapamćeni splet navedenih okolnosti Komisija 30. travnja 2020. donijela Delegiranu uredbu Komisije (EU) 2020/592 (3) kojom se omogućuje fleksibilnost i dopuštaju odstupanja od određenih odredbi Uredbe (EU) br. 1308/2013 radi odgovora na tržišne poremećaje u sektoru voća i povrća i sektoru vina koji su uzrokovani pandemijom bolesti COVID-19 i s njome povezanim mjerama;

                  C.

                  budući da se, bez obzira na korist tih mjera, ponuda i potražnja u sektoru vina nisu vratile u ravnotežu, a zbog pandemije bolesti COVID-19 koja i dalje traje to se ne očekuje ni u kratkoročnom ili srednjoročnom razdoblju;

                  D.

                  budući da je, s obzirom na to da se očekuje da će se pandemija bolesti COVID-19 nastaviti tijekom znatnog dijela financijske godine 2021., Komisija u Delegiranoj uredbi (EU) 2021/95 predložila produljenje primjene mjera iz Delegirane uredbe (EU) 2020/592 do 15. listopada 2021.;

                  E.

                  budući da je brza provedba tih produženih fleksibilnih aranžmana i odstupanja ključna za njihovu učinkovitost i efikasnost pri rješavanju poteškoća u provedbi programa potpore, sprečavanju daljnjih gospodarskih gubitaka i rješavanju stanja na tržištu i poremećaja u sektoru vina;

                  1.

                  izjavljuje da nema prigovora na Delegiranu uredbu (EU) 2021/95;

                  2.

                  nalaže svojem predsjedniku da ovu Odluku proslijedi Vijeću i Komisiji.

         (1)  SL L 31, 29.1.2021., str. 198.

         (2)  Uredba (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (SL L 347, 20.12.2013., str. 671.).

         (3)  Delegirana uredba Komisije (EU) 2020/592 оd 30. travnja 2020. o privremenim izvanrednim mjerama kojima se odstupa od određenih odredaba Uredbe (EU) br. 1308/2013 Europskog parlamenta i Vijeća radi odgovora na tržišne poremećaje u sektoru voća i povrća i sektoru vina koji su uzrokovani pandemijom bolesti COVID-19 i s njome povezanim mjerama (SL L 140, 4.5.2020., str. 6.).


               24.11.2021

               HR

               Službeni list Europske unije

               C 474/171

      P9_TA(2021)0065
      Neulaganje prigovora na delegirani akt: financijski doprinos u sektoru pčelarstva
      Odluka Europskog parlamenta o neulaganju prigovora na Delegiranu uredbu Komisije od 1. veljače 2021. o izmjeni Delegirane uredbe (EU) 2015/1366 u pogledu osnove za dodjelu financijskog doprinosa Unije u sektoru pčelarstva (C(2021)00429 – 2021/2535(DEA))
      (2021/C 474/23)

         Europski parlament,

                  —

                  uzimajući u obzir Delegiranu uredbu Komisije (C(2021)00429),

                  —

                  uzimajući u obzir pismo Komisije od 12. veljače 2021. kojim se od Parlamenta traži da izjavi da neće ulagati prigovor na Delegiranu uredbu,

                  —

                  uzimajući u obzir pismo Odbora za poljoprivredu i ruralni razvoj predsjedniku Konferencije predsjednika odbora od 24. veljače 2021.,

                  —

                  uzimajući u obzir članak 290. Ugovora o funkcioniranju Europske unije,

                  —

                  uzimajući u obzir Uredbu (EU) br. 1308/2013 Europskog parlamenta i Vijeća (1), a posebno njezin članak 56. stavak 1. i članak 227.,

                  —

                  uzimajući u obzir članak 111. stavak 6. Poslovnika,

                  —

                  uzimajući u obzir preporuku za donošenje odluke Odbora za poljoprivredu i ruralni razvoj,

                  —

                  uzimajući u obzir da nisu uloženi nikakvi prigovori tijekom razdoblja utvrđenog u članku 111. stavku 6. trećoj i četvrtoj alineji Poslovnika, koje je isteklo 9. ožujka 2021.,

                  A.

                  budući da je Uredba (EU) 2020/2220 Europskog parlamenta i Vijeća (2) („Prijelazna uredba”), kojom je Uredba (EU) br. 1308/2013 izmijenjena proširivanjem doprinosa Unije za pčelarske programe za godine 2021. i 2022., stupila na snagu tek 29. prosinca 2020.;

                  B.

                  budući da je za razdoblje 2021. – 2027. Komisija predložila da se doprinos Unije pčelarskim programima poveća za 60 000 000 EUR godišnje, kroz dodjele država članica iz Priloga VIII. Komisijinu Prijedlogu Uredbe Europskog Parlamenta i Vijeća o utvrđivanju pravila o potpori za strateške planove koje izrađuju države članice u okviru zajedničke poljoprivredne politike (strateški planovi u okviru ZPP-a) i koji se financiraju iz Europskog fonda za jamstva u poljoprivredi (EFJP) i Europskog poljoprivrednog fonda za ruralni razvoj (EPFRR) te o stavljanju izvan snage Uredbe (EU) br. 1305/2013 Europskog parlamenta i Vijeća i Uredbe (EU) br. 1307/2013 Europskog parlamenta i Vijeća (3); osnova za dodjelu doprinosa Unije državama članicama u tom Komisijinu prijedlogu bila je dodjela sredstava Unije za pčelarske programe za razdoblje 2017. – 2019., a ta su sredstva dodijeljena na temelju broja košnica koji su države članice prijavile 2013. u svojim pčelarskim programima za razdoblje 2014. – 2016.;

                  C.

                  budući da je, kako bi se osigurala dosljednost s navedenim prijedlogom Komisije COM(2018)0392 i zajamčila usklađenost dodijeljenih sredstava za pčelarske programe za 2021. i 2022. te od 2023. nadalje, te kako bi se državama članicama pružila sigurnost i olakšalo odobravanje pčelarskih programa, ključno da se ova Delegirana uredba objavi što je prije moguće;

                  1.

                  izjavljuje da ne ulaže prigovor na Delegiranu uredbu;

                  2.

                  nalaže svojem predsjedniku da ovu Odluku proslijedi Vijeću i Komisiji.

         (1)  Uredba (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (SL L 347, 20.12.2013., str. 671.).

         (2)  Uredba (EU) 2020/2220 Europskog parlamenta i Vijeća od 23. prosinca 2020. o utvrđivanju određenih prijelaznih odredaba za potporu iz Europskog poljoprivrednog fonda za ruralni razvoj (EPFRR) i Europskog fonda za jamstva u poljoprivredi (EFJP) u godinama 2021. i 2022. i izmjeni uredaba (EU) br. 1305/2013, (EU) br. 1306/2013 i (EU) br. 1307/2013 u pogledu sredstava i primjene u godinama 2021. i 2022. te Uredbe (EU) br. 1308/2013 u pogledu sredstava i raspodjele takve potpore u godinama 2021. i 2022. (SL L 437, 28.12.2020., str. 1.).

         (3)  COM(2018)0392.


               24.11.2021

               HR

               Službeni list Europske unije

               C 474/173

      P9_TA(2021)0066
      Neulaganje prigovora na delegirani akt: utvrđivanje globalnih sustavno važnih institucija i definiranje potkategorija globalnih sustavno važnih institucija
      Odluka Europskog parlamenta o neulaganju prigovora na Delegiranu uredbu Komisije od 11. veljače 2021. o izmjeni Delegirane uredbe Komisije (EU) br. 1222/2014 o dopuni Direktive 2013/36/EU Europskog parlamenta i Vijeća u pogledu regulatornih tehničkih standarda o pobližem određivanju metodologije za utvrđivanje globalnih sustavno važnih institucija i definiranja potkategorija globalnih sustavno važnih institucija (C(2021)0772 – 2021/2561(DEA))
      (2021/C 474/24)

         Europski parlament,

                  —

                  uzimajući u obzir Delegiranu uredbu Komisije (C(2021)0772),

                  —

                  uzimajući u obzir pismo Komisije od 18. veljače 2021. kojim se od Parlamenta traži da izjavi da neće ulagati prigovor na Delegiranu uredbu,

                  —

                  uzimajući u obzir pismo Odbora za ekonomsku i monetarnu politiku predsjedniku Konferencije predsjednika odbora od 4. ožujka 2021.,

                  —

                  uzimajući u obzir članak 290. Ugovora o funkcioniranju Europske unije,

                  —

                  uzimajući u obzir Direktivu 2013/36/EU Europskog parlamenta i Vijeća od 26. lipnja 2013. o pristupanju djelatnosti kreditnih institucija i bonitetnom nadzoru nad kreditnim institucijama i investicijskim društvima, izmjeni Direktive 2002/87/EZ te stavljanju izvan snage direktiva 2006/48/EZ i 2006/49/EZ (1) (CDR), a posebno njezin članak 131. stavak 18. i članak 149.,

                  —

                  uzimajući u obzir nacrt skupa regulatornih tehničkih standarda koji je 4. studenoga 2020. podnijelo Europsko nadzorno tijelo (Europsko nadzorno tijelo za bankarstvo) (EBA) u skladu s člankom 10. Uredbe (EU) br. 1093/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europskog nadzornog tijela za bankarstvo), izmjeni Odluke br. 716/2009/EZ i stavljanju izvan snage Odluke Komisije 2009/78/EZ (2),

                  —

                  uzimajući u obzir članak 111. stavak 6. Poslovnika,

                  —

                  uzimajući u obzir preporuku za donošenje odluke Odbora za ekonomsku i monetarnu politiku,

                  —

                  uzimajući u obzir da nisu uloženi nikakvi prigovori tijekom razdoblja utvrđenog u članku 111. stavku 6. trećoj i četvrtoj alineji Poslovnika, koje je isteklo 9. ožujka 2021.,

                  A.

                  budući da Bazelski odbor za nadzor banaka (BCBS) u srpnju 2018. objavio je revidiranu metodologiju za ocjenjivanje globalnih sistemski važnih banaka (G-SIBs); budući da bi se te izmjene metodologije za ocjenjivanje globalnih sistemski važnih banaka trebale odražavati u Delegiranoj uredbi Komisije (EU) br. 1222/2014 (3); budući da je Direktivom (EU) 2019/878 Europskog parlamenta i Vijeća (4) izmijenjen članak 131. Direktive o kapitalnim zahtjevima te da bi se te izmjene trebale odražavati i u Delegiranoj uredbi Komisije (EU) br. 1222/2014;

                  B.

                  budući da su se izmjene Direktive o kapitalnim zahtjevima počele primjenjivati 29. prosinca 2020., ali se u njima ne navodi rok za podnošenje delegiranog akta o izmjeni; budući da je EBA 4. studenog 2020. Komisiji dostavila nacrt izmjena regulatornih tehničkih standarda; budući da je cilj Komisije primijeniti dodatnu metodologiju EU-a navedenu u nacrtu regulatornih tehničkih standarda o izmjeni već za godišnji postupak utvrđivanja globalnih sistemski važnih institucija (GSV institucije, ekvivalent globalnih sistemski važnih banaka u Uniji) za 2021., koji će EBA pokrenuti u travnju 2021. (na temelju podataka za kraj 2020.) i koji će biti dovršen u studenom 2021.;

                  C.

                  budući da bi Delegirana uredba trebala hitno stupiti na snagu kako bi se omogućilo postizanje cilja Komisije koji se odnosi na primjenu dodatne metodologije EU-a prilikom prvog utvrđivanja GSV institucije u okviru izmijenjene Direktive o kapitalnim zahtjevima, tj. 2021.; budući da bi, kako bi se osigurala pravna sigurnost za postupak koji počinje u travnju 2021., Delegirana uredba o izmjeni trebala stupiti na snagu do tog datuma;

                  1.

                  izjavljuje da ne ulaže prigovor na Delegiranu uredbu;

                  2.

                  nalaže svojem predsjedniku da ovu Rezoluciju proslijedi Vijeću i Komisiji.

         (1)  SL L 176, 27.6.2013., str. 338.

         (2)  SL L 331, 15.12.2010., str. 12.

         (3)  Delegirana uredba Komisije (EU) br. 1222/2014 оd 8. listopada 2014. o dopuni Direktive 2013/36/EU Europskog parlamenta i Vijeća u odnosu na regulatorne tehničke standarde o pobližem određivanju metodologije za utvrđivanje globalnih sistemski važnih institucija i definiranje potkategorija globalnih sistemski važnih institucija (SL L 330, 15.11.2014., str. 27.).

         (4)  Direktiva (EU) 2019/878 Europskog parlamenta i Vijeća od 20. svibnja 2019. o izmjeni Direktive 2013/36/EU u pogledu izuzetih subjekata, financijskih holdinga, mješovitih financijskih holdinga, primitaka, nadzornih mjera i ovlasti te mjera za očuvanje kapitala (SL L 150, 7.6.2019., str. 253.).


               24.11.2021

               HR

               Službeni list Europske unije

               C 474/175

      P9_TA(2021)0067
      Neulaganje prigovora na delegirani akt: način plaćanja doprinosa za administrativne rashode Jedinstvenog sanacijskog odbora
      Odluka Europskog parlamenta o neulaganju prigovora na Delegiranu uredbu Komisije od 11. veljače 2021. o izmjeni Delegirane uredbe Komisije (EU) 2017/2361 u pogledu načina plaćanja doprinosa za administrativne rashode Jedinstvenog sanacijskog odbora (C(2021)0766 – 2021/2562(DEA))
      (2021/C 474/25)

         Europski parlament,

                  —

                  uzimajući u obzir Delegiranu uredbu Komisije (C(2021)0766),

                  —

                  uzimajući u obzir pismo Komisije od 16. veljače 2021. kojim se od Parlamenta traži da izjavi da neće ulagati prigovor na Delegiranu uredbu,

                  —

                  uzimajući u obzir pismo Odbora za ekonomsku i monetarnu politiku predsjedniku Konferencije predsjednika odbora od 4. ožujka 2021.,

                  —

                  uzimajući u obzir članak 290. Ugovora o funkcioniranju Europske unije,

                  —

                  uzimajući u obzir Uredbu (EU) br. 806/2014 Europskog parlamenta i Vijeća od 15. srpnja 2014. o utvrđivanju jedinstvenih pravila i jedinstvenog postupka za sanaciju kreditnih institucija i određenih investicijskih društava u okviru jedinstvenog sanacijskog mehanizma i jedinstvenog fonda za sanaciju te o izmjeni Uredbe (EU) br. 1093/2010 (1) (SRMR), a posebno njezin članak 65. stavak 5. i članak 93. stavak 6.,

                  —

                  uzimajući u obzir članak 111. stavak 6. Poslovnika,

                  —

                  uzimajući u obzir preporuku za donošenje odluke Odbora za ekonomsku i monetarnu politiku,

                  —

                  uzimajući u obzir da nisu uloženi nikakvi prigovori tijekom razdoblja utvrđenog u članku 111. stavku 6. trećoj i četvrtoj alineji Poslovnika, koje je isteklo 9. ožujka 2021.,

                  A.

                  budući da Jedinstveni sanacijski odbor („Odbor”) izračun pojedinačnih godišnjih doprinosa iz Delegirane uredbe Komisije (EU) 2017/2361 (2) temelji na podacima o ukupnoj imovini i ukupnoj izloženosti riziku koje Europska središnja banka (ESB) prikuplja od subjekata na koje se primjenjuje jedinstveni sanacijski mehanizam kako bi izračunao naknade za nadzor iz Uredbe (EU) br. 1163/2014 Europske središnje banke (3); budući da je Uredba (EU) br. 1163/2014 izmijenjena Uredbom (EU) 2019/2155 Europske središnje banke (4), čime je metoda naplate promijenjena na način da se s pristupa kojim se predviđa plaćanje godišnje naknade ESB-u unaprijed prelazi na onaj kojim se predviđa naplata naknada za nadzor tek nakon isteka relevantnog razdoblja za koje se plaća naknada;

                  B.

                  budući da te promjene koje je uveo ESB zahtijevaju izmjene rokova za prijenos podataka i za izdavanje obavijesti o doprinosima na temelju Delegirane uredbe (EU) 2017/2361 kako bi se održala usklađenost između sustava Odbora za naplatu naknada unaprijed i novog režima ESB-a te kako bi se Odboru omogućilo da nastavi izračunavati i unaprijed prikupljati godišnje doprinose;

                  C.

                  budući da bi Delegirana uredba trebala hitno stupiti na snagu jer Odbor treba primijeniti prijelazne mehanizme kako bi prikupio doprinose za svoje administrativne rashode za financijsku godinu 2021. što je prije moguće nakon početka godine;

                  1.

                  izjavljuje da ne ulaže prigovor na Delegiranu uredbu;

                  2.

                  nalaže svojem predsjedniku da ovu Rezoluciju proslijedi Vijeću i Komisiji.

         (1)  SL L 225, 30.7.2014., str. 1.

         (2)  Delegirana uredba Komisije (EU) 2017/2361 оd 14. rujna 2017. o konačnom sustavu doprinosa za administrativne rashode Jedinstvenog sanacijskog odbora (SL L 337, 19.12.2017., str. 6.).

         (3)  Uredba (EU) br. 1163/2014 Europske središnje banke od 22. listopada 2014. o naknadama za nadzor (ESB/2014/41) (SL L 311, 31.10.2014., str. 23.).

         (4)  Uredba (EU) 2019/2155 Europske središnje banke od 5. prosinca 2019. o izmjeni Uredbe (EU) br. 1163/2014 o naknadama za nadzor (ESB/2019/37) (SL L 327, 17.12.2019., str. 70.).


title: Odluka Vijeća od 23. studenoga 2021. o donošenju stajališta Vijeća o nacrtu izmjene proračuna br. 6 Europske unije za financijsku godinu 2021. 2021/C 475 I/01

text:
                  25.11.2021

                  HR

                  Službeni list Europske unije

                  CI 475/1

         ODLUKA VIJEĆA
         od 23. studenoga 2021.
         o donošenju stajališta Vijeća o nacrtu izmjene proračuna br. 6 Europske unije za financijsku godinu 2021.
         (2021/C 475 I/01)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 314., u vezi s Ugovorom o osnivanju Europske zajednice za atomsku energiju, a posebno njegov članak 106.a,
         uzimajući u obzir Uredbu (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (1), a posebno njezin članak 44.,
         budući da:

                     —

                     proračun Unije za financijsku godinu 2021. konačno je donesen 18. prosinca 2020. (2),

                     —

                     Komisija je 8. listopada 2021. podnijela prijedlog koji sadrži nacrt izmjene proračuna br. 6 za opći proračun za financijsku godinu 2021.,

                     —

                     s obzirom na hitno stavljanje na raspolaganje dostatnih odobrenih sredstava u okviru Instrumenta za susjedstvo, razvoj i međunarodnu suradnju – Globalna Europa u kontekstu globalnog zdravstvenog odgovora na bolest COVID-19 radi doniranja 200 milijuna doza cjepiva protiv bolesti COVID-19 zemljama s niskim i nižim srednjim dohotkom, Vijeće treba bez odgode donijeti stajalište o nacrtu izmjene proračuna br. 6 za opći proračun za 2021. Stoga je u skladu s člankom 3. stavkom 3. Poslovnika Vijeća opravdano skratiti osmotjedno razdoblje za obavješćivanje nacionalnih parlamenata utvrđeno u članku 4. Protokola br. 1,

               ODLUČILO JE:

            Jedini članak
            Stajalište Vijeća o nacrtu izmjene proračuna br. 6 Europske unije za financijsku godinu 2021. doneseno je 23. studenoga 2021.
            Cjeloviti tekst dostupan je za čitanje ili preuzimanje na internetskim stranicama Vijeća: http://www.consilium.europa.eu/.

            Sastavljeno u Bruxellesu 23. studenoga 2021.

                  Za Vijeće

                  Predsjednik

               G. DOVŽAN

            (1)  SL L 193, 30.7.2018., str. 1.

            (2)  SL L 93, 17.3.2021., str. 1.